พีเน็ต ร้อง กกต. ทบทวน ถามจะให้คนตายยังมีคุณสมบัติเป็นผู้สมัครได้อย่างไร
มูลนิธิองค์กรกลางเพื่อประชาธิปไตยร้อง กกต. ทบทวนถามจะให้คนตายยังมีคุณสมบัติเป็นผู้สมัครได้อย่างไร หลัง กกต. ระบุผู้สมัคร จ.ชุมพร และ จ.ร้อยเอ็ด ซึ่งเสียชีวิตไปแล้ว ให้ผู้มีสิทธิ์เลือกตั้งสามารถกาบัตรลงคะแนนให้ได้22 ก.พ.2562ตามที่คณะกรรมการการเลือกตั้ง(กกต.) แถลงข่าวว่า กรณีผู้สมัคร จ.ชุมพร เขต 2 และ จ.ร้อยเอ็ด เขต 4 ซึ่งเสียชีวิตไปแล้ว 2 คน ให้ผู้มีสิทธิ์เลือกตั้งสามารถกาบัตรลงคะแนนให้ได้ ไม่ถือเป็นบัตรเสียเพราะในบัตรมีคะแนนปาร์ตี้ลิสต์แฝงอยู่ คะแนนของผู้สมัครที่เสียชีวิตจะถูกส่งต่อเป็นคะแนนปาร์ตี้ลิสต์ และถ้าผู้สมัครที่เสียชีวิตเกิดชนะการเลือกตั้ง กกต.ต้องจัดให้มีการเลือกตั้งใหม่ นั้นมูลนิธิองค์กรกลางเพื่อประชาธิปไตย (พีเน็ต) ออกมาแสดงความห่วงใยกับการใช้ดุลพินิจของ กกต. ในการพิจารณาเรื่องนี้อย่างยิ่ง โดยเห็นว่า เป็นการใช้ดุลยพินิจพิจารณาให้ คนตายกลายเป็นคนเป็น ซึ่งเป็นการผิดธรรมชาติอย่างมาก โดยหลักทั่วไป กกต. สามารถใช้ดุลพินิจตามอำนาจหน้าที่ในมาตรา 118 (8) และนำมาตรา 50 ของพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ที่บัญญัติให้ปฏิบัติต่อผู้สมัครในกรณีที่ตาย เหมือนในกรณีขาดคุณสมบัติหรือมีลักษณะต้องห้าม มาใช้โดยอนุโลม ประกอบกับรัฐธรรมนูญ มาตรา 101 (2) ที่กำหนดให้สมาชิกภาพของสมาชิกสภาผู้แทนราษฎรสิ้นสุดลงเมื่อเสียชีวิต เมื่อผู้สมัครเป็น ส.ส. เสียชีวิตแล้ว ย่อมไม่สามารถมีสมาชิกภาพของ ส.ส. โดยถือว่าโดยธรรมชาติแล้ว ผู้เสียชีวิตย่อมขาดคุณสมบัติ และพ้นจากสภาพการเป็นผู้สมัครโดยปริยาย แม้จะอ้างว่าคะแนนของผู้เสียชีวิตมีคะแนนของปาร์ตี้ลิสต์แฝงอยู่ แต่เมื่อผู้สมัครเป็นด่านแรกของการที่ผู้มีสิทธิ์เลือกตั้งจะลงคะแนนให้เสียชีวิตไปแล้ว ข้อต่อเชื่อมตรงนี้ก็ย่อมต้องถูกตัดขาดลงไป และดูเหมือนว่า กกต. มิได้อ้างข้อเชื่อมต่อนี้ ในกรณีผู้สมัคร ส.ส. แบบแบ่งเขตที่ไม่ผ่านเกณฑ์คุณสมบัติหรือมีลักษณะต้องห้าม 389 คนพีเน็ต มีความเห็นต่อคำอธิบายของ กกต. ในประเด็นที่ กกต. จะให้มีการเลือกตั้งใหม่ หากพบว่าคะแนนที่ลงให้กับผู้สมัครที่เสียชีวิตมีจำนวนมากกว่าผู้สมัครคนอื่น ในกรณีเช่นนี้ หากผู้สมัครทุกคนที่คะแนนน้อยกว่าผู้ตายลงแข่งอีกและแพ้คนตายอีกหากยังคงวินิจฉัยว่าผู้ตายยังเป็นผู้สมัครอยู่ได้อีก ต้องจัดเลือกตั้งใหม่อีกไปเรื่อย ๆ ทำให้เป็นการสิ้นเปลืองงบประมาณอย่างมากแล้ว ยังมีผลทำให้ไม่สามารถนำคะแนนปาร์ตี้ลิสต์ของผู้สมัครที่มีชีวิตอยู่ไปใช้ได้ทั้งเขตเลือกตั้งอีกต่างหากพีเน็ต ยังเรียกร้องให้ กกต. ทบทวนเรื่องดังกล่าว และให้คำนึงถึงธรรมชาติ และความเป็นธรรมกับผู้สมัครที่ยังมีชีวิตอยู่
มูลนิธิองค์กรกลางเพื่อประชาธิปไตย ร้อง กกต. ทบทวนถามจะให้คนตายยังมีคุณสมบัติเป็นผู้สมัครได้อย่างไร หลัง กกต.
เลือกตั้ง 62,มูลนิธิองค์กรกลางเพื่อประชาธิปไตย,เสียชีวิต,ผู้สมัครรับเลือกตั้ง